|  |
| --- |
| GRB-HR |
| REPUBLIKA HRVATSKA |
| **MINISTARSTVO UNUTARNJIH POSLOVA** |
| **POLICIJSKA UPRAVA BRODSKO-POSAVSKA**  |

\*P/14650241\*

|  |
| --- |
|  |
| KLASA: 112-01/24-03/1551 |
| URBROJ: 511-11-04-24-1 |
| Slavonski Brod, 10. rujna 2024. godine |

Na temelju članka 160. Zakona o državnim službenicima (Narodne novine broj 155/23.) i članka 2. Uredbe o raspisivanju javnog natječaja i internog oglasa u državnoj službi (Narodne novine broj 78/17 i 89/19), odobrenja Ministarstva pravosuđa, uprave i digitalne transformacije, Klasa: 112-01/24-01/903, Urbroj: 514-08-01-01/05-24-02 od 22. kolovoza 2024. godine, Ministarstvo unutarnjih poslova, Policijska uprava brodsko-posavska, raspisuje

**JAVNI NATJEČAJ
za prijam u državnu službu na neodređeno vrijeme
u Ministarstvo unutarnjih poslova, Policijsku upravu brodsko-posavsku**

1. **POLICIJSKA POSTAJA SLAVONSKI BROD S ISPOSTAVOM VRPOLJE**
* **1. „referent“ (administrativni referent za evidencije)– 1 izvršitelj/ica – mjesto rada Slavonski Brod,**

Stručni uvjeti:

* razina 4.2 Hrvatskog kvalifikacijskog okvira (završeno srednjoškolsko obrazovanje u trajanju od četiri ili više godina) – gimnazijsko ili strukovno
* najmanje jedna godina radnog iskustva na odgovarajućim poslovima
* državni ispit I. razine
1. **SLUŽBA ZAJEDNIČKIH I UPRVNIH POSLOVA, ODJEL MATERIJALNO-FINANCIJSKIH POSLOVA**
2. **„referent“ (računovodstveni referent obračuna plaća) - 1 izvršitelj/ica – mjesto rada Slavonski Brod**

Stručni uvjeti:

* razina 4.2 Hrvatskog kvalifikacijskog okvira (završeno srednjoškolsko obrazovanje u trajanju od četiri ili više godina) – gimnazijsko ili strukovno
* najmanje jedna godina radnog iskustva na odgovarajućim poslovima
* državni ispit I. razine

Osim navedenih uvjeta, kandidati/kinje moraju ispunjavati i opće uvjete propisane odredbama članka 52. Zakona o državnim službenicima, a ne mogu biti primljene osobe za čiji prijam postoje zapreke iz čl. 54. Zakona o državnim službenicima.

Na javni natječaj se mogu prijaviti punoljetne osobe oba spola.

Službenici se primaju u državnu službu uz obvezni probni rad od tri mjeseca.

Natjecati se mogu i osobe koje nemaju položen državni ispit odgovarajuće razine, uz obvezu polaganja državnog ispita sukladno članku 99. Zakona o državnim službenicima.

U prijavi za natječaj obavezno se navode osobni podaci podnositelja prijave (osobno ime, adresa stanovanja, broj telefona ili mobitela, po mogućnosti e-adresa), redni broj i točan naziv ustrojstvene jedinice i radnog mjesta na koje se prijavljuje.

Obrazac prijave nalazi se na web stranici Policijske uprave brodsko-posavske, <https://brodsko-posavska-policija.gov.hr/>

Prijavu je potrebno vlastoručno potpisati.

Uz prijavu kandidati/tkinje su dužni/e priložiti:

1. životopis,

2. dokaz o hrvatskom državljanstvu (presliku osobne iskaznice, putovnice ili domovnice)
3. dokaz o odgovarajućem stupnju obrazovanja:

- preslika diplome o završenom studiju (osoba koja je obrazovanje završila u inozemstvu dužna je dostaviti i dokaz o vrednovanju inozemne obrazovne kvalifikacije),

- preslika svjedodžbe za radna mjesta za koja je kao uvjet predviđena srednja stručna sprema (osoba koja je obrazovanje završila u inozemstvu dužna je dostaviti i dokaz o vrednovanju inozemne obrazovne kvalifikacije),

4. elektronički zapis ili potvrdu Hrvatskog zavoda za mirovinsko osiguranje o podacima evidentiranim u matičnoj evidenciji iz kojih je razvidan poslodavac, trajanje staža osiguranja, stvarna i potrebna stručna sprema

5. dokaz o radnom iskustvu na odgovarajućim poslovima u trajanju kao što je navedeno u stručnim uvjetima za radno mjesto (uvjerenje/potvrda poslodavca o radnom iskustvu na odgovarajućim poslovima, i/ili preslika ugovora o radu ili rješenje poslodavca na temelju kojeg se može utvrditi rad na odgovarajućim poslovima i razdoblje u kojem je kandidat/kinja obavljao navedene poslove). Neće se priznati kao dokaz dostavljena potvrda o stažu i plaći s obzirom da ista ne sadrži potrebne podatke.

6. preslika isprave o položenom državnom ispitu (ako podnositelj/ica ima položen državni ispit)
7. dokazi o pravu prednosti pri zapošljavanju, ukoliko ostvaruju takva prava.

Isprave se prilažu u neovjerenom presliku, a prije izbora kandidata predočit će izvornik.

Potpunom prijavom smatra se prijava koja sadrži sve podatke i priloge navedene u javnom natječaju te koja je potpisana.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19 i 84/21), članku 48. Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13, 152/14, 39/18 i 32/20) i članku 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11), dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji uz prijavu na javni natječaj dužan/a je, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat/kinja  koji/a se poziva na pravo prednosti pri zapošljavanju prema članku 48. f Zakona o zaštiti vojnih i civilnih invalida rata uz prijavu na javni natječaj dužan/a je, osim dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat/kinja koji/a se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je, osim dokaza o ispunjavanju traženih uvjeta, priložiti i sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Pozivamo sve kandidate koji su osobe s invaliditetom, ukoliko im je potrebna razumna prilagodba prilikom provođenja pisanog dijela testiranja i intervjua, da potrebu za prilagodbom navedu u svojoj prijavi na javni natječaj i da se, nakon podnošenja prijave na javni natječaj, telefonski obrate na broj 035/211-209 ili porukom na e-mail iheld@mup.hr radi pravovremenog osiguravanja odgovarajuće prilagodbe.

Kandidat/kinja koji/a se poziva na pravo prednosti pri zapošljavanju prema članku 22. Ustavnog zakona o pravima nacionalnih manjina uz prijavu na javni natječaj, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Javni natječaj provodi komisija za provedbu javnog natječaja (u nastavku teksta: Komisija) koju imenuje ministar unutarnjih poslova. Komisija utvrđuje popis kandidata prijavljenih na javni natječaj koji ispunjavaju formalne uvjete iz javnog natječaja te ih upućuje na testiranje.

Testiranje se sastoji od provjere znanja i sposobnosti i vještina kandidata/kinja (pisani dio testiranja) i razgovora Komisije s kandidatima (intervju).

Komisija u razgovoru s kandidatima (intervjuu) utvrđuje znanja, vještine, sposobnosti, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovom dosadašnjem radu.

Testiranju mogu pristupiti samo kandidati koji podnesu pravodobnu, potpisanu i potpunu prijavu te ispunjavaju sve stručne uvjete navedene u ovom natječaju. Potpunom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravovremenu i potpunu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj, o čemu joj se dostavlja pisana obavijest na adresu elektroničke pošte koju je naznačila u prijavi ili na kućnu adresu.

Kandidat/kinja koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Za kandidata/kinju koji nije pristupio/la testiranju smatra se da je povukao/la prijavu na javni natječaj i više se ne smatra kandidatom/kinjom u postupku.

Opis poslova i podaci o plaći radnog mjesta, sadržaj i način testiranja te pravni izvori za pripremu kandidata za testiranje objavit će se na web stranici Policijske uprave brodsko-posavske <https://brodsko-posavska-policija.gov.hr/> istovremeno s objavom javnog natječaja.

Vrijeme i mjesto održavanja testiranja i razgovora (intervjua) objavit će se na web stranici <https://brodsko-posavska-policija.gov.hr/> i web-stranici Ministarstva pravosuđa, uprave i digitalne transformacije najmanje pet dana prije održavanja testiranja i razgovora.

Izabrani kandidat/kinja pozvat će se da u primjerenom roku, a prije donošenja rješenja o prijemu, dostavi uvjerenje o zdravstvenoj sposobnosti za obavljanje poslova radnog mjesta, uvjerenje nadležnog suda da se protiv njega ne vodi kazneni postupak te izvornike dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustajanjem od prijma u državnu službu.

O rezultatima javnog natječaja kandidati/kinje će biti obavješteni javnom objavom rješenja na web stranici <https://brodsko-posavska-policija.gov.hr/> i web-stranici Ministarstva pravosuđa, uprave i digitalne transformacije <https://mpu.gov.hr/>, a dostava svim kandidatima se smatra izvršenom osmoga dana od dana objave na web-stranici Ministarstva pravosuđa, uprave i digitalne transformacije.

Prijave na javni natječaj s dokazima o ispunjavanju uvjeta podnose se neposredno ili poštom u roku od 8 dana od dana objave javnog natječaja u Narodnim novinama, na adresu:

**POLICIJSKA UPRAVA BRODSKO-POSAVSKA**

**Ivana Mažuranića 9**

**35000 Slavonski Brod**

s naznakom „Za javni natječaj“

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati/kinje ne postignu zadovoljavajuće rezultate na intervjuu, provedba postupka po ovom javnom natječaju će se obustaviti.

 **N A Č E L N I K**

 **Antun Valić**